《己丑次梅溪乐平寺兄子宗丞尝监镇即寺为廨卒官晚之东庄》
宋代·葛胜仲

兰陵华腴姓，数不到吾族。何堪从子贤，变灭石火速。

早搴东堂桂，宗寺副惇睦。迎亲官就此，半载欢水菽。

方开万里涂，一蹶遽折轴。我时局里居，十起愧骨肉。

朅来访遗踪，徙倚寒溪曲。人与紫梅花，二俱不可续。

忧端齐前山，东庄写松竹。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。